**Приложение № 6 към**

**Условията за кандидатстване**

**Стандартни разходи за залесяване и възстановяване**

**I. Изготвяне на технологичен план за залесяване**

Технологичният план за залесяване се изготвя от слените лица: физически лица, вписани в публичния регистър на Изпълнителната агенция по горите (ИАГ) по чл. 235 от Закона за горите и притежаващи удостоверение за регистрация за извършване на дейността „планиране и организация на дейностите по залесяване"; търговци, вписани в публичния регистър на ИАГ по чл. 241 от Закона за горите и притежаващи удостоверение за регистрация за извършване на дейностите: *а)* „стопанисване на горски територии" и *б)* „инвентаризация на горски територии, изработване на планове и програми за управление и развитие на горски територии и издаването на съпровождащите ги документи".

Минималната стойност за изготвяне на технологичен план за залесяване на най-малката допустима площ (0,5 ха) (V) се включва:

* проучване на обекта за залесяване с цел: определяне на типа месторастене;

вида и технологията на почистване на площта и подготовката на почвата и сезона и технологията за залесяване на културите – **69,28** евро/бр.

При изчисляването на стойността са взети под внимание: транспортни разходи до залесителния обект (30км средно разстояние – отиване и връщане по 1,05 евро/км (цена за таксиметрова услуга) –31,50 евро; работна заплата (1 човеко ден при средна работна заплата за 2022 г. по данни на НСИ (сектор селско, горско и рибно стопанство и осигуровки) – 793,46 евро и 21 работни дни в месеца – 37,78 евро;

* техническо изготвяне на технологичния план за залесяване (0,5 човеко дни х 37,78 евро) - **18,89** евро/бр.;
* други разходи (офис консумативи)– **4,22** евро/бр.

**Минималната стойност за изготвяне на технологичен план за залесяване на най-малката допустима площ (0,5 ха) (V) = 92,39 евро/бр.**

При площ по-голяма от 0,5 ха стойността на изготвянето на технологичния план се определя по следната формула:

**V+ (S-0,5) x 2%AC,**

където:

V – минималната стойност за изготвяне на технологичен план за залесяване на най-малката допустима площ (0,5 ха), определена с интервенцията;

S (ха) – общата площ, предвидена за залесяване в технологичния план за залесяване, намалена с 0,5 ха (минимално допустимата площ за кандидатстване, за която е изчислена минималната стойност на технологичния план);

2% АС (евро) – 2 % допълнителни разходи за организация, изпълнение и контрол от изчислените средни разходи (АС) за залесяване за съответния вид култура (иглолистна, широколистна или смесена), предвидени за изпълнение в технологичния план за залесяване.

*\* Пояснения за прилагане на формулата за определяне на стойността на технологичния план за залесяване:*

Технологичният план се изготвя за всеки залесителен обект (подотдел или имот). За изчисляване на стойността му на изготвяне са необходими площта на обекта, предвидена за залесяване в хектари (S от формулата) и средните разходи за труд при залесяване на съответния вид култура (иглолистна, широколистна или смесена), предвидени за изпълнение в технологичния план за залесяване (АС от формулата) – изчислява се като средноаритметична стойност от сбора на действително определените в количествено-стойностната сметка на залесителният обект разходи за труд при залесяване. Минималната стойност за изготвяне на плана (V) е постоянна величина – 92,39 евро, независимо от площта на залесителният обект.

*Пример:* за залесителен обект от 1 ха широколистна култура, с фиданки с открита коренова система, като са използвани максималните стойности на дейност - залесяване от таблицата.

Стойност на технологичния план = 92,39 + (1,0-0,5) х 2% х 660,50=

92,39+(0,5 x 13,21)= 92,39 + 6,60= 98,99 евро.

**II. Таблица за опростени/стандартни разходи по разработената методика за интервенция Г.10 "Залесяване и възстановяване" от Стратегическия план за развитие на земеделието и селските райони през периода 2023-2027**

|  |  |  |  |  |
| --- | --- | --- | --- | --- |
| **№ по ред** | **Вид дейност** | **Вид на културата** | **Земеделски земи**  **Euro/ha** | **Неземеделски земи**  **Euro/ha** |
| 1 | 2 | 3 | 4 | 5 |
| 1. | Изготвяне на технологичен план за залесяване |  | Според формулата\* | Според формулата\* |
| 2. | Залесителни дейности – почвоподготовка, закупуване на залесителен материал, разходи за труд при залесяване и др. дейности, свързани с напояване и влагане на почвени подобрители. | иглолистни | | | |
| с открита коренова с-ма | 3 084,52 | 3 427,24 |
| със закрита коренова с-ма | 4 083,52 | 4 537,24 |
| смесени | Пропорционално според % на участие | Пропорционално според % на участие |
| широколистни | | | |
| с открита коренова с-ма | 4 398,01 | 4 886,74 |
| със закрита коренова с-ма | 6 063,01 | 6 736,74 |
| смесени | Пропорционално според % на участие | Пропорционално според % на участие |
| 3. | Ограждане на горските култури |  | 3,50 евро/м | 3,50 евро/м |
| 4. | Превантивни действия срещу вредители и болести |  | 260,65 евро /ха | 260,65 евро /ха |
| 5. | Транспортни разходи | за хора | 1,05 евро/км | 1,05 евро/км |
| за товари | 2,80 евро за тон/км | 2,80 евро за тон/км |